OzLabs/hebrew-wiki-articles huggingface dataset:
יוסיף פרנק

יוסיף פרנק (בקרואטית: Josip Frank; 16 באפריל 1844, אוסייק, האימפריה האוסטרית – 17 בדצמבר 1911, זאגרב, האימפריה האוסטרו-הונגרית) היה פוליטיקאי, משפטן ולאומן קרואטי. נמנה עם ראשי מפלגת הזכויות הקרואטית הלאומנית. יהודי מומר. נכדו היה אאוגן קווטרניק ראש שירותי הביטחון של משטר האוסטאשה במדינת קרואטיה העצמאית.

== קורות חיים ==
יוסיף פרנק נולד באוסייק במשפחה יהודית, בן לעמנואל והלנה ואח ליעקב. ב-1862 סיים בית ספר תיכון בעיר הולדתו. לאחר סיום התיכון התנצר ואימץ את הנצרות הקתולית. בהמשך, ב-1868 רכש תואר במשפטים באוניברסיטת וינה. ב-1872 עבר לזאגרב ובה פתח משרד לעריכת דין וב-1873 נישא לאולגה לבית רוֹיְצֶ'בִיץ' בת למשפחה אמידה מבלה צרקווה ולזוג נולדו 5 ילדים.

הוא השתלב בחיים הפוליטיים ומתח ביקורת על ההנהגה הקרואטית בשל רצונה בהשתלבות באימפריה האוסטרו-הונגרית, ויצירת ישות הכלאיים ממלכת קרואטיה-סלאבוניה תוך ויתור על שאיפותיהם הלאומיות של הקרואטים. ב-1880 נבחר למועצת העיר זאגרב. ב-1890 הצטרף "למפלגת הזכויות הקרואטית" ועד מהרה השתלב בהנהגתה והיה לאידאולוג הראשי שלה. ב-1897 התמנה ליושב ראש המפלגה. הוא נבחר לפרלמנט (הסאבור) הקרואטי והיה חבר בוועדות הכספים והתקציבים שלו. פרנק נקט במדיניות אנטי סרבית מובהקת והתנגד לרקימת קשרים קרובים עם ממלכת סרביה. במקביל עמדותיו הלאומניות-קיצוניות הובילו לעימותים בתוך מחנה הימין הלאומני הקרואטי, ולהחלשת כוחו. ב-1908 חל פילוג במפלגת הזכויות הקרואטית. ב-1909 חלה יוסיף פרנק ונאלץ לפרוש מפעילות פוליטית. מפלגתו מיתנה את עמדותיה, והתאחדה מחדש בשם "מפלגת הזכויות הנוצרית-סוציאלית". יוסיף פרנק נפטר ב-1911 ונקבר בבית הקברות מירוגוי. מפלגתו הייתה הכר האידאולוגי לצמיחת תנועת האוסטאשה ואנשי התנועות הבדלניות כונו "פרנקיסטים" על שמו.

שני בניו של יוסיף פרנק, ולדימיר ואיבו המשיכו את דרכו הפוליטית. ביתו אולגה נישאה לסלאבקו קווטרניק מראשי תנועת האוסטאשה ובנם אאוגן היה ראש שירותי הביטחון של הארגון.

==קישורים חיצוניים==

==הערות שוליים==

קטגוריה:פוליטיקאים יהודים קרואטים
קטגוריה:משפטנים יהודים
קטגוריה:זאגרב: אישים
קטגוריה:יהודים מומרים
קטגוריה:מתנצרים
קטגוריה:אישים הקבורים בבית הקברות מירוגוי
קטגוריה:ילידי 1844
קטגוריה:נפטרים ב-1911
קטגוריה:קרואטים שנפטרו במאה ה-20
תל זן

תֵּל זָן הוא תל הממוקם בעמק בית שאן הצפונית, כ-2 קילומטר מצפון לקיבוץ נווה אור. מקור השם העברי של התל הוא בשמו הערבי "זַנְבָּקִיָה" (زنبقية) שפירושו שושניים.

תל זן הוא אחד ממספר רב של תלים הסמוכים לנתיבו של נחל תבור בכלל, ולשפכו לנהר הירדן בפרט (תלים כגון תל שמט, תל שושן ותל כיתן). עובדה זאת מעידה, לפי נחמיה צורי, על חשיבותו של נחל תבור כנתיב תעבורה בימי קדם.

על התל נמצאו חרסים מתקופת הברונזה, תקופת הברזל והתקופה הערבית הקדומה.

==קישורים חיצוניים==
* 

==הערות שוליים==

קטגוריה:בקעת הירדן: אתרים ארכאולוגיים
קטגוריה:עמק בית שאן
דיאל ופסקו

דיאל ופסקו (באנגלית: Dalziel and Pascoe) היא סדרת דרמת פשע בריטית המבוססת על הרומנים באותו שם מאת רג'ינלד היל. תחילת שידור הסדרה היה ב-16 במרץ 1996 עם וורן קלארק בתפקיד דיאל וקולין ביוקנן לוהק לתפקיד פסקו. הסדרה מתרחשת בעיירה הבדיונית ות'רטון ביורקשייר, ועוקבת אחר עבודתם של שני בלשי המשטרה העובדים יחד. השניים הם הפכים מושלמים, מרקע שונה, עם אמונות שונות, סגנון חיים שונה, והם עולים זה לזה על העצבים. כל אחד מהם גורם לשני מבוכה. אבל ההבדלים ביניהם יוצרים צוות בלשים שפותר תעלומות פשע באופן מבריק.

שלוש העונות הראשונות של הסדרה היו מבוססות כולן על הרומנים של היל, כמו גם שני הפרקים הראשונים של העונה הרביעית. הפרקים הבאים פרט לפרק "Dialogues of the Dead" נכתבו במיוחד לטלוויזיה, ואינם מופיעים ברומנים. הסדרה הופקה על ידי בי בי סי ברמינגהם ושודרה בערוץ BBC One עד 22 ביוני 2007, במשך 11 עונות. ב-2008 בוטלה הסדרה בשל צניחה בשיעורי הצפייה.

==צוות השחקנים==
* וורן קלארק – פקד בילוש אנדי דיאל (השם נכתב דלזיאל - Dalziel)
* קולין ביוקנן – מפקח בילוש פיטר פסקו
* דייוויד רויל – סמל בילוש אדגר "וילדי" וילד (עונות 1–7)
* סוזאנה קורבט – אלי פסקו (עונות 1–5, בתפקיד אורח בעונה 9)
* מלקום טיירני – מפקד המשטרה ויקטור ריימונד (עונות 3–4)
* פרד פירסון – ד"ר תומאס ויקרי (עונות 2–5)
* נאווין צ'אודרי – השוטר סנג'אי סינג (עונה 2)
* ג'ו-אן סטוקהם – הבלשית שירלי "איבור" נובלו (עונות 4–6)
* פיפה הייווד – סגנית מפקד המשטרה רבקה פנינג (עונה 5)
* ג'יימס פודפאט – ד"ר פול אסהרסט (עונות 6–8, אורח בעונה 11)
* מריאן מקלכלין – סגנית מפקד המשטרה בלינדה קנדי (עונה 6)
* קילי פורסיית' – הבלשית קרי "טווידי" האריס (עונה 7)
* דיאנה קוויק – סגנית מפקד המשטרה סטלה אפלגרת' (עונה 7)
* קייטי קאוואנה – סמלת בילוש דון "ספייק" מיליגן
* ג'ו סווינו – ד"ר פרנק מייסון (עונות 8–11)
* ויין פריי – הבלש פרווז "פז" לאטיף (עונות 9–11)
* נעמי בנטלי – השוטרת מריה "ג'נט" ג'קסון (עונה 9)
* ג'מה היינס – השוטרת קלייר "לולו" ביינס (עונות 9–11)
* ג'ניפר ג'יימס – הבלשית קים "פוש" ספייסר (עונות 10–11)

==קישורים חיצוניים==
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות משטרה ופשע
קטגוריה:סדרות דרמה בריטיות
עקעק אוסטרלי

עקעק אוסטרלי (שם מדעי: Gymnorhina tibicen) הוא מין של ציפור ממשפחת הארטמיים החיה באוסטרליה ובדרום גינאה החדשה וכן הופץ בידי האדם לניו זילנד והיא הציפור היחידה בסוגה. למרות השם עקעק מין זה איננו קרוב לעקעקים, אך דומה להם במראה ובהתנהגות. משפחת הארטמיים היא משפחה הקרובה יחסית לעורביים ונכללת באינפרא-סדרת העורבאים.

העקעק האוסטרלי מגיע לאורך 37–43 סנטימטרים ולמשקל 220–350 גרם, והוא בעל גוון שחור על כל הגוף למעט העורף ושולי הכנפיים הלבנים. המקור לבן וחרוטי והעיניים כתומות. תזונתו מורכבת מחסרי חוליות שונים ומפירות. העקעק נחשב לאחד העופות האינטליגנטיים ביותר בעולם.

תפוצת העקעק היא במרבית שטחי אוסטרליה למעט הקצוות הצפוניים וחלק ממזרח אוסטרליה. כמו כן הם נמצאים באי טסמניה והופצו גם לניו זילנד. מקומות חיותם הם בסוואנות טבעיות, חורשים פתוחים ואזורים לחים. הם נמנעים ממדבריות, מהרים גבוהים ומיערות צפופים. ציפורים רבות נמצאות במשכנות האדם.

בדומה לרוב הציפורים, ציפור זו היא מונוגמית, והזכרים עוזרים לנקבות לטפל בביצים ובגוזלים עד לגיל שלושה שבועות, אז הגוזלים פורחים מהקן אף על פי שההורים מאכילים אותם גם בחודשים הראשונים לאחר עזיבתם. הגוזלים מתבגרים לחלוטין בגיל שנה. ההורים מרחיקים מקינם טורפים כמו עורבים, עיטים, לטאות כוח וינשוף נובח. להגנה הם מסתערים על טורפי קיניהם ומרחיקים אותם. 

הולכי רגל או רוכבי אופניים המתקרבים לקן של עקעק אוסטרלי עלולים להיפצע מפגיעת ההורים, ורוכבים שונים חובשים קסדה המותאמת להדיפת מתקפות כאלה.

==קישורים חיצוניים==

* 
* 

==הערות שוליים==

עקעק מתקיף רוכבת אופניים

קטגוריה:בעלי חיים שתוארו ב-1801
קטגוריה:טקסונים שתוארו בידי ג'ון לאת'אם
קטגוריה:ארטמיים
קטגוריה:עופות יחידים בסוגם

קטגוריה:אוסטרליה: עופות
ינשוף נובח

ינשוף נובח (שם מדעי: Ninox connivens) הוא מין עוף דורס ממשפחת הינשופיים. תפוצתו בטבע היא ביערות צפון אוסטרליה, בפפואה גינאה החדשה ובאיי מאלוקו. מקור שמו הוא בקריאתו הרמה המזכירה נביחת כלב.

ינשוף זה בעל צבע חום-אפור ועל הכנפיים והחזה כתמים לבנים. לינשוף פרצוף-שמע בהיר ועיניים גדולות וצהובות עזות. המקור לבן והטפרים גדולים, צהובים ומזכירים טופרי עיט. אורכו 390–440 מ"מ, מוטת הכנפיים 850–1,200 מ"מ ומשקלו 380–960 גרם. ינשוף זה הוא אחד מהינשופים הבודדים בהם יש דו-צורתיות זוויגית בה הזכר גדול מהנקבה, אף שההפרש קטן.

הוא חי ביערות גשם וגם סביב נהרות או ביצות ברחבי צפון אוסטרליה וגינאה החדשה או איי מאלוקו. כמו רוב הינשופים הוא פעיל לילה שביום נח בחללי עצים, שם הוא גם מקנן.

הינשוף הנובח הוא טורף הניזון כמעט מכל יצור הקטן ממנו או אפילו זהה לו. הוא ניזון בעיקר מעכברים, טורפי כיס, פוסום אוסטרלי, כיסנאי דואה ומכמה מיני עטלפים. הוא יכול לקטול עופות עד גודל של קקדו צהוב-ציצית או ברווזים, אך יעדיף עופות יותר קטנים. לעיתים נדירות יותר הוא יעוט על צפרדעים, זוחלים, חרקים גדולים מעופפים כמו עשים וחיפושיות וכן על סרטנים ודגים שהוא שולה מהמים עם טפריו החזקים.

==תת-מינים==
* N. c. rufostrigata
* N. c. assimilis
* N. c. peninsularis
* N. c. connivens

==קישורים חיצוניים==

== הערות שוליים ==

קטגוריה:בעלי חיים שתוארו ב-1801
קטגוריה:טקסונים שתוארו בידי ג'ון לאת'אם
קטגוריה:ינשופיים
קטגוריה:אוסטרליה: עופות
ינשוף טסמני מנוקד

ינשוף טסמני מנוקד (שם מדעי: Ninox novaeseelandiae) הוא מין עוף דורס מהסוג ינשוף נצי שבמשפחת הינשופיים. הוא חי בטבע רק בניו זילנד ובטסמניה. ינשוף זה מכונה באנגלית: "Morepork", עקב קולו החזק הנשמע כמו: "More pork" (עוד בשר חזיר).

אורך הינשוף 26–29 סנטימטרים ומשקלו 170–216 גרם בנקבות, ו-140–156 גרם בזכרים. צבעו חום-כהה, כשהחזה והבטן בצבע חום רגיל עם נקודות לבנות עליהם. העיניים צהובות והמקור קטן ולבן. לינשוף טפרים מעוקלים ב-4 אצבעותיו.

הוא חי ביערות של מינים של עצי פודוקרפוס (Podocarpus), וברזילי (Metrosideros), אשור דרומי ואראוקריה בניו זילנד בשני האיים ובטסמניה ובאיים קרובים כמו האי סטיוארט. הוא פעיל דמדומים ויכול לצאת לפעילות גם בסוף היום.

מזונם של ינשופים אלה הוא בעיקר חרקים גדולים - כמו יקרוניתיים, עשים, חגבים וחגבי הווטה הגדולים של ניו זילנד. כמו כן הוא אוכל עכברים וציפורים קטנות. הטרף נחטף במרדף אווירי לעיתים קרובות או שהינשוף עט אליו מענף תצפית. לינשוף אין הרבה טורפים, אך הצעירים נטרפים בידי זרון אוסטרלי שחדר לניו זילנד.

מבחינת האדם הינשוף לא מאוים.

==תת-מינים==
* Ninox novaeseelandiae novaeseelandiae
* Ninox novaeseelandiae leucopsis
* Ninox novaeseelandiae undulata - נכחד
* Ninox novaeseelandiae albaria - נכחד

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:ינשופיים
קטגוריה:טסמניה: בעלי חיים אנדמיים
קטגוריה:ניו זילנד: עופות
קטגוריה:טסמניה: עופות
קטגוריה:בעלי חיים בהרי ניו זילנד
אסמאעיליה (מחוז)

מחוז אסמאעיליה או מחוז אל-אסמאעיליה (בערבית מצרית: محافظة الإسماعيلية) הוא אחד ממחוזות מצרים, שבירתו היא אסמאעיליה. המחוז ממוקם בחלק הצפוני של מצרים, וממוקם סביב תעלת סואץ, בין שני מחוזותיה הנוספים של התעלה, מחוז פורט סעיד מצפון, ומחוז סואץ מדרום. שטחו של המחוז הוא כ-5,067 קילומטר רבוע.

המחוז נקרא על שמו של אסמאעיל פאשא, אשר כמשנה למלך המצרי בחסות האימפריה העות'מאנית ופיקח על מצרים בזמן בניית תעלת סואץ.

== גאוגרפיה ==
סירות באגמים המרים
מרבית שטחו של המחוז הוא מדברי, למעט חלקו הצפוני של המחוז. מחוז אסמאעיליה כולל בשטחו את החלק התיכון של תעלת סואץ, כולל האגמים המרים, המפרידים בין חלקה הצפוני והדרומי של תעלת סואץ.

תעלת אסמאעיליה אשר יוצאת מקהיר אל העיר אסמאעיליה על אגם תמסח, נבנתה בשנים 1863-1858 כדי לספק מים מתוקים לאלפי הפועלים של תעלת סואץ. תקופה זו של פיתוח תשתיות האזור בין העיר אסמאעיליה לעיר סואץ, הפכה שטח מסוים בתוך המדבר חסר המים, לאזור פורה יחסית מבחינת היכולת לגדל בו לגידולים חקלאיים. צפון המחוז איננו מדברי, וכמויות הגשמים שיורדות באזור זה מאפשרות גידול חקלאי ביתר קלות.

== היסטוריה ==
תעלת סואץ בתצלום לווין
תעלת אסמאעיליה המודרנית עוקבת אחר תעלת הפרעונים , שנבנתה לראשונה על ידי הפרעה נכו השני סביב שנת 600 לפנה"ס.

המחוז זכה לתחילתה של פריחתו המודרנית באמצע המאה ה-19, סביב חפירת תעלת סואץ בשטחו. תשתיות המחוז חוזקו כדי לכלכל את הפועלים ששהו שנים רבות בשטחי המחוז, והכלכלה המקומית זכתה לרוח גבית.

החל משנת 1922 החל תהליך הדרגתי של מתן עצמאות מבריטניה למצרים. בשנת 1936 חתמו בריטניה ומצרים על ההסכם האנגלו-מצרי שהעניק הלכה למעשה עצמאות למצרים, אך הסדיר את הנוכחות הצבאית הבריטית באזור לעשרים שנה נוספות. הנוכחות הבריטית התרכזה באזור תעלת סואץ, ובין השאר מוקם בסיס בריטי ממערב לעיר אסמאעיליה.

בשנת 1951 נאבקו המצרים המקומיים בנוכחות המקומית של הבריטים, במאבק אשר זכות באתוס המקומי בגבורה. לזכר אותו מאבק, נחשב מאז ה-25 בינואר כיום הלאומי של המחוז. בהתאם להסכם האנגלו-מצרי, פינו בשנת 1956 הבריטים את הבסיס הצבאי ממערב לעיר אסמאעיליה, ובכך הסתיימה הנוכחות הבריטית הישירה במחוז.

במהלך המלחמות בין ישראל למצרים בעשורים הראשונים שלאחר הקמת מדינת ישראל, היו מספר פעמים בהם השתלט צה"ל על שטחי המחוז שנמצאים בחצי האי סיני, ביניהם העיר קנטרה. החל משנת 1974 שבו בהדרגה שטחי המחוז לשליטה מצרית.

== דמוגרפיה ==
על פי רישומים מצריים משנת 2015, התגוררו במחוז 1,178,641 תושבים, מתוכם כ-45% ביישובים עירוניים, וכ-55% במתכונת כפרית. צפיפות המחוז נמוכה, בהשוואה למחוזות אחרים במצרים, ועומדת על 229.3 תושבים לקמ"ר.

== תרבות ==
מחוז אסמאעיליה מארח מדי שנה את פסטיבל הסרטים הבינלאומי של אסמאעיליה, שעוסק בסרטים תיעודיים וסרטים קצרים, ומופק על ידי משרד התרבות של המחוז. המחוז מארגן עוד כמה פסטיבלים נוספים, ובנוסף מתחזק מספר מוזיאונים ואתרי תרבות נוספים.

== קישורים חיצוניים ==

* 
* [http://www.sis.gov.eg/Story/68560?lang=en-us מחוז אל אסמאעיליה באתר המידע הממשלתי של מצרים].

==הערות שוליים==

קטגוריה:מצרים: מחוזות
פייפר מקלין

פייפר "פייפס" מקלין (באנגלית: Piper McLean) היא דמות בדיונית בסדרת הספרים "גיבורי האולימפוס", מאת ריק ריירדן.

==ביוגרפיה==
פייפר נולדה ב-3 ביוני ב-2006<ref></ref> לאפרודיטה, אלת האהבה היוונית, ולאביה, טריסטן מקלין, כוכב הקולנוע שמוצאו מאומת הצ'רוקי.

לא מסופר על ילדותה של פייפר חוץ מקטעים קצרים. פייפר הוגדרה כנערה בעייתית. היא נהגה לנסות להשיג את תשומת לבו של אביה, על ידי הסתבכויות. קצת לפני שגילתה שהיא חצויה, השתמשה בכוח ההקסמה שלה באופן לא מודע, ושכנעה סוחר רכב להביא לה את אחד הרכבים כדי למשוך את תשומת לבו של אביה, טריסטן מקלין. היא הואשמה בגנבת רכב, ונשלחה לבית הספר לטבע, שם פגשה את חבריה ליאו ואלדז וג'ייסון גרייס. אחרי שהיא, ג'ייסון וליאו הגיעו למחנה החצויים, מתברר שהקשר שלה עם ג'ייסון הוא שקר, ואלו בעצם זיכרונות שהרה שתלה בראשה (ובראשו של ליאו). פייפר עזרה לג'ייסון וליאו להציל את הרה בבית הזאבים, ואת אביה שנחטף על ידי הענקים. עם חזרתה הפכה לראש הביתן של אפרודיטה במחנה החצויים. היא אחת משבעת החצויים שיצאו לאתונה כדי להילחם בענקים ולהציל את האלים. במהלך המסע היא משתמשת בכוחה כדי להציל את חבריה, וזוכה בקרן שפע. בספר "גורלו של אפולו" היא נפרדת מג'ייסון מעט זמן לפני שהוא נהרג.

==נשק==
פייפר נושאת את סכינה של הלנה מטרויה, ומשתמשת בה כדי לראות את העתיד. בספר הרביעי בסדרה "בית האדס" פייפר לוקחת כשלל חרב ארד משוננת של הבוראסים. את החרב היא מאמצת כנשק מרכזי. מלבד זאת יש לה את היכולת לדיבור הקסמה מפני שהיא הבת של אפרודיטה. בזכות אמה היא יודעת לדבר צרפתית שהיא, על פי הספר, שפת האהבה. בנוסף לכך יש לה קרן שפע, שקטעה מראשו של אל הנהר אכלויוס. בספר השלישי בסדרת גיבורי האולימפוס "אות אתנה", היא כמעט מטביעה את הגיבור הרקולס במזון.

== הערות שוליים ==

==הערות שוליים==

קטגוריה:גיבורי האולימפוס - דמויות
קטגוריה:דמויות ספרותיות
עקב פרוגינוס

בזיירית עם עקב]]
עקב פרוגינוס (שם מדעי: Buteo regalis) הוא מין של עוף דורס גדול החי במערב אמריקה הצפונית בין דרום קנדה למקסיקו. לעיתים מבלבלים בינו לבין עקב מכנסיים המצוי באותו אזור. הוא הגדול מבין עקבי אמריקה הצפונית.
== מאפיינים ==
אורך העקב 51–69 סנטימטרים, מוטת כנפיו 122–152 סנטימטרים ומשקלו 977–2,267 גרם בממוצע. צבע העקב חום-אדמדם עם בטן בהירה, זנב אפור ושולי כנפיים שחורות. ראש העקב גדול ואפור עם עיניים צהובות ומקור מעוקל צהוב בעל קצה שחור.

העקב חי לאורך מישורים פתוחים וכן ערבות עשב, פרריות וקניונים לאורך אמריקה. עקבים מתאספים גם מעל רמות בהן נישאים זרמי אוויר חם.

העקב הוא צייד הניזון בעיקר מיונקים קטנים כמו סנאיי קרקע, נובחניות, ירבועניים וגופרים, אך יכול גם להרוג ארנבת שחורת זנב ולקטול שכווי לענה או פסיון מצוי (שהתפרא בערבות אמריקה). אם לא ימצא עופות ומכרסמים הוא יגוון בזוחלים או אף בחרקים כמו חגבים. הטרף נתפס בטפרים הגדולים במהירות רבה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1844
קטגוריה:טקסונים שתוארו בידי ג'ורג' רוברט גריי
קטגוריה:עקב

קטגוריה:ארצות הברית: עופות
ספנודון מצוי

ספנודון מצוי (Sphenodon punctatus) הקרוי גם טואטרה (Tuatara, שם שמקורו בשפה המאורית) הוא מין של זוחל ממשפחת הספנודוניים שבסדרה מחודקי ראש האנדמי ל-32 איים קטנים הסמוכים לאי הצפוני של ניו זילנד. למרות שמו הוא מצוי בסכנת הכחדה בטבע.

אורכו של הספנודון עד 40 סנטימטרים בנקבות ועד 60 סנטימטרים בזכרים ומשקלם 0.50 עד 1 קילוגרם, והזכרים גדולים מהנקבות וגם תוקפניים מהם. צבע העור אפור עם גוני ירוק ולעיתים אף אדמדם. גופם בעל קשקשים נוקשים ובמראה הספנודון מזכיר איגואנה, אך הוא כלל אינו לטאה אלא מאובן חי שנותר רק בניו זילנד. לעומת מיני הקשקשאים לספנודון ישנה לסת פרימיטיבית יותר, ואין לו איברי מין זכריים.

הוא חי רק באזורים ממוזגים בצפון ניו זילנד, שם ישנם צוקים וחורשים גבוהים בהם הוא חי. הספנודון מתחפר באדמה להתחממות, אך הוא גם נכנס למערות בהם חיים עופות ימיים כמו יסעוריים ומתחמם לצידם. הספנודון יכול גם לאכול את ביציהם, אפרוחיהם ואפילו עופות קטני ממדים. עם זאת עיקר מזונו עכבישים, תולעים, שבלולים וחרקים גדולים כמו חיפושיות או הווטה האנדמי לניו זילנד.

==עין הקודקוד==
לספנודון, יש עין שלישית במעלה הראש, הידועה גם כעין הקודקוד.

לעין עדשה, רשתית וקרנית משלה, וקישור עצבי חלש למוח, עובדה אשר יכולה להעיד על התפתחות אבולוציונית מעין שלישית מתפקדת.
עין הקדקוד ניתנת להבחנה רק באבקועים (צאצאים צעירים), אשר להם רקמה שקופה בקודקוד. לאחר 4–6 חודשים, הרקמה מתכסה בקשקשים בהירים ופיגמנט.
המטרה של עין הקודקוד לא ידועה, אבל קיימת סברה לפיה היא שימושית לספיגת קרני UV ליצירת ויטמין D, לקביעת מחזורי יום ולילה (מחזורים צירקדיים), עוזרת לבקרת חום, ומסיעת לניווט על ידי קביעת מיקום השמש.
מכל הטטרפודים הקיימים (בעלי ארבע רגליים), עין הקודקוד ניתנת לראות בבירור בעיקר בספנודון.

==קישורים חיצוניים==

==הערות שוליים==

בהשוואה לאדם

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארד גריי
קטגוריה:מחודקי ראש
ספנודון מצר קוק

ספנודון מצר קוק (שם מדעי: Sphenodon guntheri) הוא מין של זוחל נדיר ממשפחת הספנודוניים וקרובו של המין ספנודון מצוי החי רק באיים במצר קוק שבניו זילנד בין האי הצפוני והאי הדרומי. חלק מהחוקרים רואים אותו כתת-מין של המין האחרון.
== מאפיינים ==
מין זה מזכיר במראהו את הספנודון המצוי, אך קטן יותר. צבעו חום עד צהוב ופחות ירוק, אך מראהו דמוי האיגואנה או החרדון דומה. אורכו מגיע ל-76 ס"מ ומשקלו ל-900 גרם והזכרים גדולים מהנקבות וגם תוקפניים מהם. בניגוד ללטאות לספנודון אין איברי מין זכריים ומבנה הלסתות שלו שונה.

הספנודון מצוי במחילות וצוקים באזורים ממוזגים, והוא פעיל לילה. מזונו מורכב מעכבישים, חלזונות וחרקים גדולים כמו הווטה האנדמי לניו זילנד. עם זאת הוא יטרוף גם לטאות קטנות ואפרוחי עופות ים ואף עופות ים קטנים.

==עין הקודקוד==
לספנודון, יש עין שלישית במעלה הראש, הידועה גם כעין הקודקוד.

לעין עדשה, רשתית וקרנית משלה, וקישור עצבי חלש למוח, עובדה אשר יכולה להעיד על התפתחות אבולוציונית מעין שלישית מתפקדת.
עין הקדקוד ניתנת להבחנה רק באבקועים (צאצאים צעירים), אשר להם רקמה שקופה בקודקוד. לאחר 4–6 חודשים, הרקמה מתכסה בקשקשים בהירים ופיגמנט.
המטרה של עין הקודקוד לא ידועה, אבל קיימת סברה לפיה היא שימושית לספיגת קרני UV ליצירת ויטמין D, לקביעת מחזורי יום ולילה (מחזורים צירקדיים), עוזרת לבקרת חום, ומסיעת לניווט על ידי קביעת מיקום השמש.
מכל הטטרפודים הקיימים (בעלי ארבע רגליים), עין הקודקוד ניתנת לראות בבירור בעיקר בספנודון.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחודקי ראש
רוי בלאנט

רוי בלאנט (באנגלית: Roy Blunt, נולד ב-10 בינואר 1950) הוא פוליטיקאי אמריקאי מהמפלגה הרפובליקנית אשר כיהן כחבר הסנאט של ארצות הברית בשנים 2023-2011 מטעם מדינת מיזורי. בעבר ייצג את מיזורי גם בבית הנבחרים של ארצות הברית והיה מזכיר המדינה שלה.

== ביוגרפיה ==
בלאנט נולד ב-10 בינואר 1950 בדרום מיזורי. הוא סיים את לימודי התואר הראשון בהיסטוריה באוניברסיטת המדינה של מיזורי בשנת 1970. לאור לימודיו, הוא לא שירת במלחמת וייטנאם. בשנת 1973 החל בלאנט להיות מעורב בפוליטיקה המחוזית של מחוז גרין במיזורי. בשנת 1980 ניסה להתמודד למקום בבית הנבחרים של מיזורי, אך הפסיד למועמד הדמוקרטי. בלאנט שימש כמזכיר המדינה ה-33 של מיזורי בשנים 1985–1993. הוא נבחר לתפקיד בשנת 1984 והיה הרפובליקני הראשון המחזיק בתפקיד מזה כ-50 שנה. נבחר שנית לתפקיד המזכיר בשנת 1988. בשנת 1992 בלאנט התמודד בפריימריז הרפובליקניים לתפקיד המושל, אך נכשל. הוא גם כיהן בבית הנבחרים בשנים 1997–2011. בתקופה זו בלאנט הצביע בעד איסור פדרלי על נישואים חד-מיניים ובעד הגבלות על הפלות, נגד אימוץ בידי להט"בים, נגד חוק האוסר על אפליה על רקע מגדרי ונטייה מינית ובעד ביצוע תפילות בבתי הספר.

בשנת 2011 החל לכהן בסנאט. בתקופה זו היה ידוע בשל התנגדותו להעלאת שכר המינימום הפדרלי ולהגבלות על הזכות לשאת נשק. בנוסף על כך, הוא הכחיש במידה מסוימת את תפקידו של האדם בשינוי האקלים, אם כי בלאנט הכיר ששינוי זה קיים. הוא גם תמך בגישתו של נשיא ארצות הברית דונלד טראמפ בנוגע להגבלת הגירת מוסלמים לארצות הברית. בשנת 2016 נבחר שנית לתפקיד.

ב-8 במרץ 2021 הכריז בלאנט כי לא יתמודד לתקופת כהונה נוספת בסנאט לקראת בחירות 2022.

בלאנט משתייך לזרם הבפטיזם. הוא מתגורר כיום (2021) בוושינגטון די. סי..

== קישורים חיצוניים ==

* 
* 
* 
* 

== הערות שוליים ==

קטגוריה:מנהיגי סיעות בבית הנבחרים של ארצות הברית
קטגוריה:חברי בית הנבחרים של ארצות הברית ממיזורי
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית ממיזורי
קטגוריה:בוגרי אוניברסיטת המדינה של מיזורי
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1950
סטיב דיינס

סטיבן דייוויד דיינס (באנגלית: Steven David Daines, נולד ב-20 באוגוסט 1962) הוא יזם ופוליטיקאי אמריקאי, חבר המפלגה הרפובליקנית. מכהן כסנאטור מטעם מדינת מונטנה מאז 2015. קודם לכן כיהן כחבר קונגרס כנציג מונטנה.

== ביוגרפיה ==
דיינס נולד ב-1962 בלוס אנג'לס שבקליפורניה. בשנת 1964 עבר עם משפחתו למונטנה שם העביר את לימודיו. דיינס עבד כ-13 שנים בחברת פרוקטר אנד גמבל ואף במסגרת תפקיד זה התגורר כמספר שנים עם משפחתו בהונג קונג וברפובליקה העממית של סין.

בשנת 2008 ניסה להתמודד על תפקיד סגן המושל, אך נכשל. בשנים 2013–2015 כיהן דיינס כחבר בבית הנבחרים. בשנת 2015 החל לכהן בסנאט. בבחירות לסנאט ב-2020 נבחר לכהונה שנייה לאחר שהביס את מושל מונטנה היוצא סטיב בולוק.

ידוע בשל תמיכתו בזכות לשאת נשק ובהגבלה על הגירת מוסלמים.

==קישורים חיצוניים==

* 

* 
* 

==הערות שוליים==

קטגוריה:אמריקאים ממוצא נורווגי
קטגוריה:בוגרי אוניברסיטת המדינה של מונטנה
קטגוריה:חברי בית הנבחרים של ארצות הברית ממונטנה
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית ממונטנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1962
ליאו ואלדז

ליאו ואלדז הוא דמות בדיונית בסדרת הספרים "גיבורי האולימפוס" ו"גורלו של אפולו", מאת ריק ריירדן.

==ביוגרפיה בדיונית==
ליאו הוא בנם של הפייסטוס, אל הכבשנים והאש במיתולוגיה היוונית ושל אספרנסה ואלדז. הוא נולד ב-7 ביולי 1994.<ref></ref> לליאו הייתה שמרטפית כשיהיה קטן שניסתה להרוג אותו כל פעם מחדש ולבסוף הובן שזו לא אחרת מאשר הרה.
אימו של ליאו נהרגה בתאונה שנגרמה באשמת גאיה, אלת האדמה. לאחר מות אימו הוא עובר בין בתי אומנה שונים. ליאו פוגש את פייפר מקלין וג'ייסון גרייס בבית הספר לטבע, ומשם מגיע למחנה החצויים. הוא מגלה מחסן כלים משוכלל, שם הוא הצליח לתקן את דרקון המתכת שאיים על המחנה, והסיר את הקללה מעל הביתן של הפייסטוס. הוא עוזר לג'ייסון ולפייפר להציל את הרה. כשהם חוזרים הוא הופך להיות ראש הבית, ומצטרף לשבעה במסעם לאתונה. הוא משתמש בכוחו כדי להציל את חבריו ופוגש את קליפסו. אחרי שההרפתקאה מסתיימת (לכאורה במותו) הוא חוזר לאוגיגיה ומשחרר אותה והם מגדירים את עצמם כזוג.
בגורלו של אפולו חוזרים ליאו וקליפסו ומצטרפים לאפולו במסעותיו.

==נשק==
לליאו יש חגורת כלים קסומה שממנה הוא יכול להוציא מה שהוא רוצה וכמו כן יש לו תכונה נדירה בקרב בני הפייסטוס המאפשרת לו ליצור אש.

==משפחה==
סבא רבא של ליאו, סמי היה החבר הטוב ביותר של הייזל לבסק ולמשך זמן קצר גם בן זוגה. היא נתנה לו יהלום בהבטחה שהוא לא ימכור אותו כי הוא מקולל אך בסופו של דבר סמי מכר את היהלום והיה בטוח שהייזל מתה באלסקה בגלל המעשה הזה.

אמו של ליאו אספרנסה ואלדז מתה בשריפה שליאו יצר לא במודע בעזרת כוחות האש שלו.

אביו של ליאו הוא הפייסטוס, אל הנפחות והאש.

==הערות שוליים==

קטגוריה:גיבורי האולימפוס - דמויות
ישיבת אוהל יוסף

ישיבת אוהל יוסף (שעל ידי מוסדות היכל צבי) היא ישיבה גדולה חרדית-ספרדית השוכנת בבני ברק.

== הקמת הישיבה והתרחבותה ==

=== יסוד הישיבה ===
אחר פטירת הרב עובדיה יוסף נפתח כולל לאברכים בשכונת רוממה בירושלים על שמו, בראשות הכולל עמד הרב עובדיה יוסף, בנו של הראשון לציון הרב יצחק יוסף, ראש ישיבת חזון עובדיה לשעבר. בשנת תשע"ה (2015) הקים יחד עם הרב יוסף עבאדי את הישיבה הגדולה. בראשית דרכה שכנה הישיבה בשכונת גוש שמונים בשנת תשע"ז עברה לרמות בירושלים, בשנת תש"פ נכנסה הישיבה לחובות כספיים ועמדה בפני סגירה.

=== התרחבות הישיבה ===
בעקבות כך פנה הרב יעקב שרבאני ראש ישיבת אוצרות התורה לרב עובדיה יוסף והציע לו לאחד את הישיבות, הרב יוסף קיבל את ההצעה ואכן הישיבות התאחדו. 

בשילום האיחוד התרחבה הישיבה ונבנו בישיבה עוד שני קומות, הקומות החדשות וכלל שם המוסדות נקראו "היכל צבי" על שם נשיא הישיבה הרב צבי פדידה.

מבנה הישיבה הוא ברחוב עזרא בבני ברק.

מכיוון ששתי הישיבות התאחדו בישיבה שימשו שני משגיחים, הרב עבאדי והרב מאיר פדידה, לאחר מספר חיכוכים, פתח הרב עבאדי ישיבה באותו שם במודיעין עילית.

בישיבה, נכון ל-2023, כ-350 בחורים. 

== שיטת הלימוד וההנהגה ==
הישיבה משתייכת לציבור החרדי-ספרדי. דרך הלימוד בישיבה היא בשיטת הלימוד הליטאית. 

== צוות הישיבה ==
ראשי הישיבה הם הרב עובדיה יוסף והרב יעקב שרבאני, כמשגיח מכהן הרב מנחם כהן.<ref></ref>

בישיבה מכהנים כר"מים הרב אייל שמריהו, הרב חנניה קדוש, הרב זאב רוזנברג ועוד.
==גלריה==
<gallery>
קובץ:Isaac Herzog's visit to Bnei Brak, August 2021 (GPO00709).JPG|נשיא מדינת ישראל בוז'י הרצוג נושא נאום בישיבה
קובץ:Ovadia Yossef Jr.jpg|ראש הישיבה הרב עובדיה יוסף יחד עם אביו הרב יצחק יוסף
קובץ:מוסדות היכל צבי – בנימין שרבאני II.jpg|בית המדרש
קובץ:הרב יעקב שרבאני והרב מיכאל וינקלר 2.jpg|ראש הישיבה הרב יעקב שרבאני (משמאל) יחד עם הרב מיכאל וינקלר
</gallery>
== קישורים חיצוניים ==

* [https://www.kolhalashon.com/New/Ravs.aspx?Lang=Hebrew&RavID=-1&ROrder=-1&FID=338220&HideMenus=False שיחות ושיעורים של צוות הישיבה], באתר קול הלשון
* 
* 
* 
* 
* 
* 
== הערות שוליים ==

קטגוריה:ישיבות ספרדיות
קטגוריה:ישיבות גדולות בישראל
קטגוריה:ירושלים: ישיבות
קטגוריה:בני ברק: ישיבות
קטגוריה:רמות אלון
קטגוריה:הנצחת עובדיה יוסף
עארף עלווי

עָארִיף א-רחמאן עַלְוִי (באורדו: عارف الرحمان علوی; תעתיק מדויק: עארף אלרחמאן עלוי; נולד ב-29 ביולי 1949) הוא פוליטיקאי פקיסטני, נשיא פקיסטן ה-13, מ-9 בספטמבר 2018 ועד 10 במרץ 2024.

הוא חבר מייסד של התנועה הפקיסטנית לצדק (אורדו: پاکستان تحريک انصاف), והיה חבר האספה הלאומית של פקיסטן מיוני 2013 עד מאי 2018 ושוב בין אוגוסט לספטמבר של אותה שנה. ב-4 בספטמבר 2018, הוא זכה בבחירות לנשיאות פקיסטן. כיהן בתפקיד עד 10 במרץ 2024.

== קישורים חיצוניים ==

קטגוריה:נשיאי פקיסטן
קטגוריה:בוגרי אוניברסיטת מישיגן
קטגוריה:בוגרי אוניברסיטת הפסיפיק
קטגוריה:פקיסטנים שנולדו ב-1949
קרייזלר וליאנט CL

קרייזלר וליאנט CL (באנגלית: Chrysler Valiant (CL היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין נובמבר 1976 - אוקטובר 1978.
סך הכול יוצרו 32,672 יחידות.

דגמי "קרייזלר וליאנט CL" יוצאו לדרום אפריקה.

==תצורות "קרייזלר וליאנט CL"==

* 4 דלתות - סדאן
* 5 דלתות - סטיישן
* 2 דלתות - קופה
* 2 דלתות - קופה - ניידת משטרה
* 2 דלתות - טנדר
* 2 דלתות - מסחרית

==דגמי "קרייזלר וליאנט CL"==

* "Chrysler Valiant Sedan"
* "Chrysler Valiant Wagon"
* "Chrysler Regal Sedan"
* "Chrysler Regal Wagon"
* "Chrysler Regal SE Sedan"
* "Chrysler Charger 770 Coupe"
* "Chrysler Valiant Utility"
* "Chrysler Charger 770 Coupe"

==תמונות ==
<gallery mode="packed" heights="80">
קובץ:Chrysler Valiant CL (17166054499).jpg | "קרייזלר וליאנט CL" 
קובץ: Chrysler Valiant CL (16153035161).jpg | "קרייזלר וליאנט CL" 
קובץ:Chrysler Valiant CL (15967514978).jpg | "קרייזלר וליאנט CL" 
קובץ:1977 Valiant CL Charger ==.JPG | "קרייזלר וליאנט CL" דגם קופה "Valiant CL Charger", שנת 1977 
קובץ:1977 Chrysler Valiant Regal Safari (CL) (33066949170).jpg | "קרייזלר וליאנט CL" - סטיישן, שנת 1977
קובץ:Chrysler Valiant Wagon (CL).JPG | "קרייזלר וליאנט CL" - סטיישן
קובץ:Chrysler Valiant CL Wagon (15761874421).jpg | "קרייזלר וליאנט CL" - סטיישן
קובץ:1977 Chrysler CL Valiant utility (15029278893).jpg | "קרייזלר וליאנט CL" - טנדר, שנת 1977
קובץ:1977 Chrysler CL Valiant utility (15463287258).jpg | "קרייזלר וליאנט CL" - טנדר, שנת 1977
קובץ:Chrysler Valiant CL Sportspack Ute (16756769448).jpg | "קרייזלר וליאנט CL" - טנדר 
קובץ:Chrysler Valiant CL Panel Van (15387920224).jpg | "קרייזלר וליאנט CL" - מסחרית 
קובץ:1977 Chrysler CL Valiant panel van (8186029226).jpg| "קרייזלר וליאנט CL" - מסחרית, שנת 1977 
קובץ:1977 Valiant CL XL only Police cars were XL==.JPG | "קרייזלר וליאנט CL" - ניידת משטרה, שנת 1977
</gallery>

==ראו גם==
* קרייזלר
* פלימות' ואליאנט
* קרייזלר וליאנט SV1 
* קרייזלר וליאנט AP5
* קרייזלר וליאנט AP6
* קרייזלר וליאנט VF
* קרייזלר וליאנט VG
* קרייזלר וליאנט VH
* קרייזלר וליאנט CM

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות סטיישן
קטגוריה:מכוניות קופה
קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1976
קטגוריה:כלי רכב המיוצרים באוסטרליה
CL
קרחון גררו

קרחון גררו (באנגלית: Guerrero Glacier) הוא קרחון בדרום-מזרח רכס סנטינל, בהרי אלזוורת' שבאנטארקטיקה.

הקרחון ממוקם ברמות דויראן, והוא מנקז את המדרונות הדרום-מזרחיים של הר האבנר, דרומית-מערבית לפסגת בלוסלאב, מצידו הדרומי של צוק טיילור.

אורכו של הקרחון 11 קילומטרים. והוא נמצא בגובה של 489 מטרים מעל פני הים.

==היסטוריה==
===מיפוי הקרחון===
הקרחון מופה לראשונה על ידי הסקר הגאולוגי של ארצות הברית, בהתבסס על סקרי קרקע ועל תצלומי אוויר שצולמו על ידי צי ארצות הברית בין השנים 1957–1959.
===מקור השם===
שמו של הקרחון ניתן לו על ידי הוועדה המייעצת לשמות אנטארקטיים, והוא נקרא על שם ג'ון פ. גררו (John F. Guerrero), מטאורולוג שעבד בתחנת הקוטב הדרומי בשנת 1957.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6126 קרחון גואררו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=118316 קרחון גואררו] באתר הגאזט האנטארקטי של ממשלת אוסטרליה
* [https://geographic.org/geographic_names/antname.php?uni=6126&fid=antgeo_110 תצלום לוויין של אזור הקרחון]

== הערות שוליים ==

גררו
שאפור השלישי

שאפור השלישי (בפרסית: شاپور سوم; ידוע גם בשם שבור השלישי) היה המלך ה-12 בשושלת הסאסאנית בין השנים 383–388. הוא עלה לשלטון אחרי דודו, ארדשיר השני, וניסה לבלום את מעורבותם האלימה של אנשי האצולה בשלטון.
בתקופת שלטונו של שאפור השלישי נחתם הסכם ידידות עם האימפריה הרומית שבו נקבע כי ארמניה תחולק בין שתי הממלכות, החלק המערבי בחסות רומא והחלק המזרחי - הגדול יותר- בחסות פרס. בראש מדינת החסות הרומית עמד ארשק השלישי ובראש מדינת החסות הפרסית עמד ח'וסרו הרביעי, נוצרי מארמניה.

שאפור השלישי מלך חמש שנים בלבד. הוא מת כתוצאה מנפילת אוהל גדול עליו, שקרס לאחר שכמה אצילים חתכו את החבלים שהחזיקו אותו.

==התבליט בטאק בוסתאן==
שאפור השני ושאפור השלישי, טאק בוסתאן
שאפור השלישי הונצח בתבליט סלע בטאק בוסתאן בו נראים שאפור השני ושאפור השלישי זה לצד זה בדמויות כמעט זהות לחלוטין. ליד כל דמות יש כתובת בפהלווי המזהה אותה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מונרכים שנרצחו
קטגוריה:האימפריה הסאסאנית
קטגוריה:מלכי פרס
קטגוריה:נפטרים ב-388
בייבי דול (סרט, 1956)

בייבי דול (באנגלית: Baby Doll) הוא סרט קולנוע אמריקאי מסוגת קומדיה שחורה משנת 1956 בבימויו של איליה קאזאן עם קרול בייקר, קרל מולדן ואיליה קאזאן בתפקידים הראשיים.

התסריט נכתב על ידי טנסי ויליאמס והוא מבוסס על מחזה שלו בן מערכה אחת בשם "27 קרונות מלאים בכותנה" משנת 1946.

בעקבות הסרט התפרסמה כתונת הבייבידול שהיא כתונת לילה קצרה ורפויה המשמשת כבגד שינה עבור נשים וחושפת את הירכיים. לאחר הקרנת הבכורה של הסרט החל הבייבידול להיחשב כאביזר מיני מעורר. הכנסייה הקתולית התנגדה לאישור הסרט בגלל המסרים המיניים שבו אך התנגדותה נכשלה.

==תקציר העלילה==
ארצ'י לי מייהן (קרל מולדן) הוא אדם מבוגר המתגורר בבית מוזנח בדלתא של מיסיסיפי ביחד עם אשתו הצעירה המכונה בייבי דול ודודתה הסנילית רוז קומפורט (מילדרד דאנוק).

אביה של בייבי דול הסכים לתת לארצ'י לשאת אותה בגיל 18 בתנאי שיקיים איתה יחסי מין רק בהגיעה לגיל 20. כעסקת חבילה נאלץ ארצ'י לקבל את דודתה רוז שאמורה לנהל את משק הבית.

ארצ'י יוצא לאט מדעתו. אשתו בייבי דול מתנהגת כילדה קטנה. ישנה בעריסה, מוצצת אצבע והולכת בבית חשופה בכתונת לילה בייבידול. ארצ'י מציץ עליה דרך סדק בקיר ומתגרה. את זעמו הוא שופך עליה ועל דודתה שאינה מסוגלת לנהל את משק הבית.

ארצ'י מתפרנס כבעל מנפטת כותנה. הוא התפרנס טוב עד ששכנו הסיציליאני סילבה ואקארו (אלי וולך) רכש מנפטה מודרנית ויעילה שגזלה את פרנסתו. הוא התקשה לשלם עבור הריהוט שרכש לאשתו ויום אחד הגיעו לביתו מהחנות ולקחו בחזרה את כל הרהיטים. בייבי דול רוצה לכן לעזוב אותו וזה מגביר את כעסו.

באחד הלילות הוא מתגנב למנפטה של ואקארו, שופך עליה דלק ושורף אותה. ואקארו חושד בארצ'י אך זקוק להוכחה. למחרת הוא מופיע אצל ארצ'י עם קרונות עמוסים בכותנה כדי להפריד אותה במנפטה שלו. הוא נפגש בתחילה עם בייבי דול ומתחיל לחזר אחריה. ארצ'י כועס על אשתו וסוטר לה ואחר כך נוסע לעיר להחליף חלק במנפטה. ואקארו מנצל את העדרו להמשיך לחזר אחרי בייבי דול. הוא נשכב בעריסה כילד ובייבי מלטפת אותו. תוך כדי החיזור הוא מקבל את חתימתה על הצהרה שארצ'י הוא זה ששרף את המנפטה שלו.

כשארצ'י חוזר ורואה את שניהם חמתו עולה שוב. הוא מצווה על רוז לעזוב את הבית כי אינה יודעת לבשל. ואקארו מסכים לקבל אותה כמבשלת אצלו ובאותו זמן מספר לארצ'י על ההצהרה החתומה של בייבי דול שהוא המצית של המנפטה.

ארצ'י הנמצא כעת בטירוף לוקח רובה ומתחיל לרדוף אחריהם כדי להרגם. בייבי מזמינה משטרה והוא נעצר למרות בקשתו מהשוטרים לדחות את מעצרו כי לאשתו מלאו כעת 20 שנה וברצונו לקיים את ההסכם עם אביה.

ואקארו עוזב את המקום ומבטיח לנשים שיחזור לקחת אותן למחרת.

==פרסים==
קרול בייקר הייתה מועמדת לפרס אוסקר לשחקנית הטובה ביותר, לפרס גלובוס הזהב ופרס באפט"א לשחקנית הטובה ביותר בתפקיד ראשי.

אלי וולך זכה בפרס באפט"א לשחקן מבטיח חדש.

אליה קאזאן זכה בפרס גלובוס הזהב לבמאי הטוב ביותר - סרט קולנוע

קרול בייקר, קרל מולדן, אלי וולך ומילדרד דאנוק היו מועמדים לפרס גלובוס הזהב.

==קישורים חיצוניים==

*[https://www.youtube.com/watch?v=y5EXUkcLejY קדימון לסרט בייבי דול], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1956
קטגוריה:סרטי דרמה אמריקאיים
קטגוריה:סרטי קומדיה שחורה אמריקאיים
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים שצונזרו בארצות הברית
קרייזלר וליאנט VK

קרייזלר וליאנט VK (באנגלית: Chrysler Valiant (VK היא מכונית סלון מתוצרת יצרנית הרכב קרייזלר אוסטרליה ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין אוקטובר 1975 - אוקטובר 1976.

סך הכול יוצרו 20,555 יחידות.

==תצורות "קרייזלר וליאנט VK"==
* 4 דלתות - סדאן
* 2 דלתות - קופה (Charger) 
* 5 דלתות - סטיישן
* 2 דלתות - טנדר (Dodge VG utility)
* 2 דלתות + דלת אחורית - אמבולנס

==דגמי "קרייזלר וליאנט VK"==
* "Chrysler Valiant Ranger sedan" 
* "Chrysler Valiant Ranger wagon"
* "Chrysler Valiant Regal sedan"
* "Chrysler Valiant Regal wagon"
* "Chrysler Charger XL"
* "Chrysler Charger 770"
* "Dodge utility"

== תמונות ==
<gallery mode="packed" heights="110">
קובץ:1976 Chrysler Valiant (VK) Regal sedan (20198278946).jpg | "קרייזלר וליאנט VK", דגם "Regal Sedan", שנת 1976
קובץ:Chrysler Valiant VK Regal Sedan.jpg | "קרייזלר וליאנט VK" דגם "Regal Sedan"
קובץ:Chrysler Valiant VK Regal Wagon (16774648948).jpg | "קרייזלר וליאנט VK" - סטיישן
קובץ:Chrysler Valiant VK Regal Wagon (16342185514).jpg | "קרייזלר וליאנט VK" - סטיישן
קובץ:1972 Ford ZF Fairlane 500 and 1976 Chrysler VK Valiant Ranger ambulances (5341329492).jpg | "קרייזלר וליאנט VK" - אמבולנס (מימין), פורד מדגם "Ford ZF Fairlane 500" (משמאל)
קובץ:1978 Vk Valiant Ambulance (15545689355).jpg | "קרייזלר וליאנט VK" - אמבולנס
קובץ:Chrysler Valiant VK Regal (16313930786).jpg | "קרייזלר וליאנט VK" דגם "Regal"
קובץ:1976 Chrysler Valiant Charger (VK) (32947618705).jpg | "קרייזלר וליאנט VK" - קופה דגם "Charger"

</gallery>

==ראו גם==
* קרייזלר
* פלימות' ואליאנט
* קרייזלר וליאנט SV1 
* קרייזלר וליאנט AP5
* קרייזלר וליאנט AP6
* קרייזלר וליאנט VF
* קרייזלר וליאנט VG
* קרייזלר וליאנט VH
* קרייזלר וליאנט VJ

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:טנדרים
קטגוריה:אמבולנסים
קטגוריה:דגמי מכוניות שהושקו ב-1975
קטגוריה:כלי רכב המיוצרים באוסטרליה
VK
ג'ויס אורון

ג'ויס אורון (נולדה ב-30 באוגוסט 1954) היא אדריכלית ישראלית. תכננה מאות פרויקטים בישראל, הכוללים מבנים ציבוריים, לרבות מבני חינוך, שכונות מגורים, ותוכניות בינוי ערים. תוכנית פיתוח נוף פרי תכנונה, שדרת התקוות בגני תקווה, זיכתה אותה בפרס פרויקט השנה בקטגוריית נוף לשנת 2011 מטעם המגזין "אדריכלות ישראלית".

== חייה ==
אורון נולדה בניו יורק, ובשנת 1960, עברה עם משפחתה לאורוגוואי. בשנת 1972, בעקבות המתיחות הגדולה באורוגוואי, עלתה לישראל בשנת 1978, השלימה את לימודי האדריכלות בפקולטה לאדריכלות בטכניון, ובמשך שש שנים עבדה במשרד האדריכלים לופנפלד-גמרמן. בשנת 1985 פתחה את משרדה העצמאי 'ג'ויס אורון אדריכלות ובניין ערים', בו היא פועלת עד היום. משרדה מתמחה בתכנון מבני ציבור, לרבות מבני חינוך, שכונות מגורים ותכנון ופיתוח עירוני<ref name=":0" />.

החל מ-1996 שימשה כמנחה אורחת בפקולטה לאדריכלות בטכניון, ומ-1999 גם בפקולטה לאדריכלות באוניברסיטת תל אביב.

== פרויקטים נבחרים ==
מתנס בית אליעזר, חדרה
ספרייה קהילתית גבעת-אולגה
מתחם שדרת התקוות, גני תקווה
* מרכז ויצו ע"ש גבי מוד-בוטלו, גבעתיים (1996- 1998)
* מרכז לבריאות המשפחה (טיפת חלב), מודיעין (1994- 1995)
* מרפאה, אלון שבות (2000)
* מתנ"ס בית אליעזר, חדרה (1994- 1999)
* מתנ"ס רובין, ירוחם (1998- 2003)
* בית ספר כרם שלמה, חולון (2012- 2016)
* ישיבת בני עקיבא, אלקנה (2012- 2016)
* 'שמורות מודיעין', מודיעין (1999- 2003)
* ספרייה קהילתית גבעת-אולגה (2014- 2015)
* מתחם שדרת התקוות, גני תקווה (2002- היום)
* בית הצופים "שבט און", קריית אונו (2013- 2017)

==פרסומים==
* "קריות חינוך - שיקולים להחלטה והמלצות לביצוע" עבור המוסד לפיתוח מבני חינוך 1998
* הנחיות תכנון וחוזר מנכ"ל חדש לבתי ספר עבור משרד החינוך" 2004
* "ג'ויס אורון אדריכלות ובנין ערים" 2009
* "דרכה של אדריכלית", הוצאת קונטנטו דה סמריק, 2009, מהדורה שנייה 2010, מהדורה שלישית 2018<ref name=":0"></ref>

==קישורים חיצוניים==

* 

* [https://www.youtube.com/watch?v=S7zLjTv_PO8 ראיון ווידאו של ג'ויס אורון עם נתנאל סמריק בקשר לספרה 'דרכה של אדריכלית']
* [https://www.youtube.com/watch?v=GCr1zoJ90A0 סרטון על הפרויקט 'שדרות התקווה - גני תקווה' של ג'ויס אורון, שזכה במקום הראשון בתחרות פרס אמיליו אמבז לאדריכלות ירוקה]
* [https://www.youtube.com/watch?v=KmJec6XW9ls&t=61s ווידאו על הפרויקט של מבנה הישיבה של בני עקיבא באלקנה]
* [https://www.youtube.com/watch?v=nOqR3UQUUC4 ריאיון עם ג'ויס אורון בטלוויזיה הישראלית לרגל יום האשה הבינלאומי]
* [https://www.youtube.com/watch?v=DQrehjUaSis ווידאו של ג'ויס אורון לרגל תערוכת העיצוב 2011]
* [https://www.youtube.com/watch?v=f1k-2e2Nv8U הרצאה של ג'ויס אורון באירוע החתימה על הספר החדש 'ג'ויס אורון אדריכלות ובניין ערים']

==הערות שוליים==

קטגוריה:אדריכלים ישראלים
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1954
קטגוריה:ישראלים שנולדו ב-1954
קיווית צ'יליאנית

קיווית צ'יליאנית או קיווית דרומית (שם מדעי: Vanellus chilensis) היא מין עוף ממשפחת החופמיים החי באמריקה הדרומית ובחלק מאמריקה המרכזית. זוהי הציפור הלאומית של אורוגוואי.

אורכה של הקיווית 32–38 סנטימטרים ומשקלה 250–425 גרם. היא בעלת נוצות חומות בהירות על הכנפיים עם גוון ירקרק וצוואר ופנים אפורות. הלחיים לבנות, המקור ורוד והעיניים אדומות. האזור שבין המצח ועד החזה שחורים ומתחתיו הבטן הלבנה. כמו להרבה קיוויות גם לקיווית זו ישנה ציצה שחורה מאחורי הראש.

היא מעדיפה סביבה פתוחה אך לחה בקרבת מקווי מים, ולעיתים גם בערים כמו בריו דה ז'ניירו. היא מתרחקת מיערות גשם, אך נפוצה במורדות האנדים, בגדות נהר האמזונאס ובביצות כמו הפנטנל שבברזיל. היא מדרימה עד לפטגוניה והיא הקיווית הדרומית ביותר.

היא מחפשת בין עשבי הערבות והביצות חרקים וחסרי חוליות נוספים. בעונת הרבייה הקיווית מקננת סביב העשב הגבוה ומסווה את קינה.

==תת-מינים==
* Vanellus chilensis cayennensis
* Vanellus chilensis chilensis
* Vanellus chilensis fretensis
* Vanellus chilensis lampronotus
== גלריה ==
<gallery>
קובץ:Queltehue (204316507).jpeg
קובץ:Flickr - Dario Sanches - QUERO-QUERO (Vanellus chilensis) (3).jpg
קובץ:Southern lapwing (Vanellus chilensis cayennensis).jpg
קובץ:Vanellus chilensis (close-up-2).jpg
קובץ:Southern Lapwing (Vanellus chilensis) (29062625035).jpg
</gallery>

== קישורים חיצוניים ==

== הערות שוליים ==

קטגוריה:טקסונים שתוארו בידי חואן איגנסיו מולינה
קטגוריה:חופמיים
קטגוריה:ארגנטינה: עופות
קטגוריה:בוליביה: עופות
קטגוריה:ברזיל: עופות
קטגוריה:אורוגוואי: עופות
קטגוריה:בעלי חיים שתוארו ב-1782
אוולין סמואל

אוולין סמואל (באסטונית: Evelin Samuel, נולדה ב-13 במאי 1975) היא זמרת אסטונית.

==ביוגרפיה==
סמואל נולדה בטאלין, היא החלה לשיר בילדות והקליטה שירים באולפנים של הרדיו האסטוני בגיל מוקדם, בסוף שנות השמונים היא הצטרפה לתיאטרון מוזיקלי לילדים שבמסגרתו הופיעה בפסטיבל רוסקילד, פסטיבל מוזיקה שנתי הנערך בדנמרק.

ב-1993 היא הגיעה למקום הרביעי בתחרות לזמרים מתחילים שאורגנה על ידי הטלוויזיה הציבורית האסטונית (ETV) ובאותה שנה היא זכתה במקום הראשון בתחרות שירים בלטית. ב-1997 שימשה כזמרת ליווי באירוויזיון לזמרת מריה ליס אילוס וב-2002 יצא אלבומה הראשון. מאז הצטרפות אסטוניה לאירוויזיון היא ניסתה מספר פעמים להיכנס לתחרות עד שב-1999 הצליחה עם השיר "יהלום של לילה", באירוויזיון שנערך בירושלים הגיעה למקום השישי. לאחר מכן היא ניסתה שוב פעם ללא הצלחה לייצג את מדינתה בתחרות. ב-2000 ו-2006 הכריזה על תוצאות הניקוד האסטוני באירוויזיון.
	
ב-2001 לוהקה לתפקיד פונטי במחזמר עלובי החיים שהועלה בטאלין אך ביטלה את השתתפותה מסיבות אישיות במהלך החזרות. ב-2003 שיחקה את ננסי במחזמר אוליבר! ועל תפקידה זכתה לסיקור חיובי מהתקשורת ובנוסף היא שיחקה במחזה מיס סייגון בהלסינקי.

היא כתבה מספר שירים לילדים וב-2008 יצא ספר הפנטזיה שכתבה "פעם שירד גשם" (Ükskord, kui sadas vihma). ב-2010 החלה לשמש כעורכת האחראית של מגזין הבריאות "בריאות פלוס".

==קישורים חיצוניים==

* [http://www.lendmusic.ee/uus/?id=129&keel=ee אוולין סמואל, באתר lendmusic]

קטגוריה:ילידות 1975
קטגוריה:משתתפי אסטי לאול
קטגוריה:זמרות אסטוניות
קטגוריה:משתתפי אירוויזיון 1999
קטגוריה:נציגי אסטוניה באירוויזיון
קולין ביוקנן (שחקן)

קולין ביוקנן (באנגלית: Colin Buchanan; נולד ב-1966) הוא שחקן סקוטי הידוע בעיקר מהופעתו בתפקיד הבלש פיטר פסקו בסדרת הטלוויזיה "דיאל ופסקו" החל ממרץ 1996 ועד יוני 2007.

==ביוגרפיה==
ביוקנן נולד וגדל בדנדי שבסקוטלנד. הוא למד משחק ב"דרמה סנטר לונדון" וסיים את לימודיו ב-1991.

פריצת הדרך שלו טלוויזיה הייתה ב-1994 כשגילם את השוטר אוסטין בפרקים אחדים של הסדרה הבלשית "A Touch of Frost". ב-1996 החל ביוקנן לגלם את סמל הבילוש פיטר פסקו בסדרת הטלוויזיה "דיאל ופסקו". עוד הופיע ביוקנן בסדרת הדרמה קומית "All Quiet on the Preston Front", הסדרה המשטרתית "The Bill", "בין השורות", "דיינג'רפילד", "בקצב הלב", "Space Island One", ובסדרה "Brief Encounters".

ב-1993 שיחק ביוקנן בתפקיד משנה בסרט "Red Hot" בכיכובם של דונלד סאת'רלנד ובלת'זר גטי. ב-1995 השתתף בסרט הטלוויזיה "Witness Against Hitler". ב-1996 כיכב בסרט "The Pale Horse" על פי רומן מאת אגאתה כריסטי בתפקיד מארק איסטברוק. עוד באותה שנה שיחק ביוקנן בדמות אריסטוקרט המפתה את מול פלנדרס בעיבוד של ה-BBC לרומן "מול פלנדרס" מאת דניאל דפו. ב-1999 גילם את פרדי מאסגרייב במיני-סדרה "The Secret" על פי רומן מאת קתרין קוקסון. ב-2009 כיכב בסרט הטלוויזיה "Diverted" של CBC.

קולין ביוקנן הקליט מספר ספרי שמע של רג'ינלד היל בהם "Deadheads" ו-"Exit Lines".

===חיים אישיים===
ביוקנן היה נשוי לקים ונולדו להם שתי בנות, קירה ומאיה. הוא אוהד נלהב של מועדון הכדורגל ברמינגהאם סיטי.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1992
| בין השורות
| dir="ltr" | Between the Lines
| דן פייג'
| בפרק "Breaking Point"
|-
| 1993
|
| dir="ltr" | Red Hot
| ולדימיר
|
|-
| 1994
|
| dir="ltr" | A Touch of Frost
| השוטר אוסטין
| סדרת טלוויזיה (3 פרקים)
|-
| 1994
|
| dir="ltr" | All Quiet on the Preston Front
| הודג'
| סדרת טלוויזיה
|-
| 1994
|
| dir="ltr" | London's Burning
| גרהם
| סדרת טלוויזיה (פרק אחד)
|-
| 1994
| בקצב הלב
| dir="ltr" | Heartbeat
| מייק
| בפרק "Treading Carefully"
|-
| 1996
|
| dir="ltr" | Witness Against Hitler
| פיטר יורק
| סרט טלוויזיה
|-
| 1992–1996
|
| dir="ltr" | The Bill
| תפקידים שונים
| סדרת טלוויזיה (4 פרקים)
|-
| 1996
| מול פלנדרס
| dir="ltr" | The Fortunes and Misfortunes of Moll Flanders
| רולנד
| סרט טלוויזיה
|-
| 1996–2007
| דיאל ופסקו
| dir="ltr" | Dalziel and Pascoe
| מפקח בילוש פיטר פסקו
| סדרת טלוויזיה
|-
| 1997
|
| dir="ltr" | The Pale Horse
| מארק איסטברוק
| סרט טלוויזיה
|-
| 1998
|
| dir="ltr" | Space Island One
| טד לנסינג
| בפרק "Money Makes the World Go Round"
|-
| 2000
|
| dir="ltr" | The Secret
| פרדי מוסגרייב
| מיני-סדרה
|-
| 2002
|
| dir="ltr" | Time 2 Save the World
| ג'ואל אמרסון
| סרט קצר
|-
| 2006
|
| dir="ltr" | Brief Encounters
| ליאם
| בפרק "All in the Mind"
|-
| 2009
|
| dir="ltr" | Diverted
| אנדרו טיילר
| סרט טלוויזיה של CBC Television <small>(אנ')</small>
|-
| 2012
| חדר מיון
| dir="ltr" | Casualty
| גרהם ביל
| בפרק "Duty of Care"
|-
| 2012
| התעלומות של הבלש מורדוק
| dir="ltr" | Murdoch Mysteries
| פרופסור הרמס
| בפרק "Twentieth Century Murdoch"
|-
| 2014
|
| dir="ltr" | 3 Sides of the Coin
| ג'ון
| סרט קצר
|-
| 2018
|
| dir="ltr" | The Last Witness
| אליסון
|
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1966
דוד אייזנשטדט

דוד אייזנשטדט (1942-1890) היה מנצח מקהלות בבתי כנסת ומלחין מוזיקה ליטורגית. 

== חייו ==
אייזנשטדט נולד בפולין. הוא יצא ללימודים ברוסיה, שם למד בקונסרבטוריון של ריגה, התקבל למקהלת בולשוי תאטר של מוסקבה, אך קולו נפגע והוא פנה ללימודי ניצוח מקהלות בריגה. הוא הוזמן לנצח על מקהלת כית הכנסת בהומל, משם עבר לבית הכנסת של ריגה ואז חזר לוורשה להמשיך בלימודיו. משנת 1921 עד חיסול הקהילה היהודית בוורשה כיהן כמנצח מקהלת בית הכנסת טלומצקה. 

אייזנשטדט חיבר קטעי חזנות, מוזיקה מקהלתית, שירים, יצירות לפסנתר ולתזמורת. הוא ערך, יחד עם א. פרגר, את האנציקלופדיה העממית למוזיקה ביידיש.

דוד אייזנשטדט, אשתו, וביתו - הזמרת מריסיה אייזנשטדט, נספו בשואה בשנת 1942. 

==קישורים חיצוניים==
* [https://sztetl.org.pl/pl/biogramy/2003-ajzensztadt-dawid דוד אייזנשטדט] באתר השטעטל הווירטואלי 

==הערות שוליים==
 

קטגוריה:מנצחי מקהלות
קטגוריה:מוזיקאים יהודים
קטגוריה:מוזיקאים שנספו בשואה
דגלוניים

דגלונים צעירים
דִּגְלוֹנִיִּים (שם מדעי: Kuhliidae) הם משפחת דגים מסדרת הדקראים בתוכה סוג יחיד - דִּגְלוֹן (Kuhlia). דגים אלה חיים במי האזור האינדו-פסיפי הטרופיים. חלק מהמינים אנדמיים למימי הוואי. חלקם מצליחים לשחות במים מליחים או אף במים מתוקים, אך רובם חיים בים.

דגים אלה קטנים יחסית (20 עד 50 סנטימטרים) ובעלי גופים כחולים עם סנפיר גבי נמוך מאוד, עיניים גדולות, ובעיקר זנב רחב בעל קצוות לבנים ושחורים, המזכיר במראהו דגל מתנפנף. דגים אלה נאספים בקבוצות גדולות בימים רדודים וניזונים מדגים קטנים ומסרטנים. הם יוצאים לציד לילי בעוד שהם נחים במחילות ביום.

==מיון==
*משפחה דגלוניים (Kuhliidae)
**סוג דגלון (Kuhlia)
***מין Kuhlia boninensis
***מין Kuhlia caudavittata
***מין Kuhlia malo
***מין Kuhlia marginata
***מין דגלון קיפוני (Kuhlia mugil)
***מין Kuhlia munda
***מין Kuhlia nutabunda
***מין Kuhlia petiti
***מין Kuhlia rubens
***מין Kuhlia rupestris
***מין Kuhlia salelea
***מין Kuhlia sandvicensis
***מין Kuhlia sauvagii
***מין Kuhlia xenura

== קישורים חיצוניים ==

* 

קטגוריה:דמויי-דקר
הזר (סרט, 2018)

כרזת הסרט הראשונית
"הזר" (ברוסית: Пришелец) הוא שמו של סרט קולנוע רוסי מז'אנר המדע בדיוני בבימויו של אלכסנדר קוליקוב, שזהו סרטו האחרון, לאחר שמת בהתרסקות מסוקו שנתיים לפני צאת הסרט לאקרנים.

בסרט מככבים קוליקוב עצמו, לצד אנדריי סמוליאקוב, מקסים ויטורגאן ויורי צורילו. הקרנת הבכורה נערכה ב-8 בנובמבר 2018.

== תקציר עלילת הסרט ==
כתוצאה משרשרת אירועים טרגיים על כוכב לכת מרוחק, קוסמונאוט רוסי נתקע שם לבדו. חייו בסכנה מתמדת ולאחר שהוא בא במגע עם משהו בלתי מוסבר הוא משתנה לנצח. מאותו רגע, הוא יהיה אבוד לא רק בשביל עצמו אלא גם בשביל האנשים האחרים על כדור הארץ. יהיה עליו למות כמה פעמים כדי להוכיח שהוא חי...

השנה היא 2030. אל כוכב הלכת מאדים נשלחת חללית עם הקוסמונאוט צ'פאייב. לאחר נחיתת אונס בעקבות סופת חול נוראית הוא שולח אות מצוקה אל מרכז בקרת הטיסה של רוסקוסמוס בכדור הארץ. אף שנשמרת התקשורת עם כדור הארץ, שליחת חללית החילוץ מתעכבת וסביב האסון שאליו נקלע צ'פאייב תאגידי הבידור מארגנים מופע טלוויזיוני של שידור חי ממאדים. בינתיים, על מאדים עצמו, צ'פאייב חש בנוכחות נוספת על הכוכב ומדווח על כך למפקדיו בתאגיד החלל, אך אלה לא מאמינים לו ומייחסים את דיווחיו להזיות שהוא חווה בשל תחושת הבדידות שלו שם

== צוות השחקנים ==
* אלכסנדר קוליקוב - הקוסמונאוט צ'פאייב
* אנדריי סמוליאקוב - מנהל בקרת הטיסה של רוסקוסמוס
* יורי צורילו - בכיר ברוסקוסמוס
* מקסים ויטורגאן
* גריגורי סייאטווינדה
* יבגניה שיפובה
* אנה בנשצ'יקובה

== הפקה ==
=== פיתוח ===
הרעיון לסרט הועלה ב-2007 על ידי מיכאיל רסחודניקוב, כשהתסריט נכתב על ידו ב-2009 תחת הכותרת "איש מאדים".

באותה שנה התסריטאי שלח את טיוטת התסריט למספר רב של חברות, כולל "פוקס המאה ה-20", אשר עובדת בשיתוף פעולה הדוק עם אולפנים זרים ועם נותני חסות פוטנציאליים של פרויקטים עתידיים, התסריטאי לא קיבל תגובה מהחברה ולכן פנה לשתף פעולה עם חברת "שבעה אמנויות" ובהמשך עם המפיק אלכסנדר קוליקוב.

===צילומים===
בשנת 2012, הסרט נכנס להליך הפקה והצילומים נערכו במוסקבה ובחצי האי קרים בשנים 2013–2014.

=== התביעה נגד חברת פוקס המאה העשרים===
ב-2015 שוחרר סרט בבימויו של רידלי סקוט עם מאט דיימון בתפקיד הראשי עם אותה כותרת באנגלית, "איש המאדים" (שהופץ בעברית תחת שם אחר). מיכאל האשים את יוצרי הסרט האמריקאי בגנבה ספרותית והגיש תביעה נגד חברת פוקס המאה העשרים. אך התביעה נדחתה.

כדי להימנע מהשוואות לסרטו של רידלי סקוט, התסריט שונה ונערכו צילומים מחדש. שם הסרט שונה ל"הקוסמונאוט" ותאריך השחרור עבר לשנת 2017. מאוחר יותר שונה השם ל"הזר" ותאריך השחרור הוזז לסוף שנת 2018.

===שיווק===
ב-2014 פורסם באינטרנט הטריילר הראשון של הסרט. הסרט תוכנן לצאת לאקרנים בסוף 2015 ונקרא "איש המאדים".

ב-28 נובמבר 2016, במאי הסרט, שגילם גם את התפקיד הראשי, אלכסנדר קוליקוב, מת בהתרסקות מסוקו בחצי האי קרים. הסרט הושלם על ידי חברת הסרטים "סויוז מארינס גרופ", בשיתוף עם חברת Russian World Studios.

הסרט הוצג לראשונה בהקרנה סגורה במסגרת פסטיבל שוק הקולנוע של סוצ'י ב-4 ביוני 2018.

== קישורים חיצוניים ==
* 

* [https://www.kinopoisk.ru/film/1118067 "הזר"] באתר Kinopoisk.ru
* [https://www.youtube.com/watch?v=NX_avHuw9io קדימון הסרט] באתר יוטיוב

== הערות שוליים ==

קטגוריה:סרטי דרמה רוסיים
קטגוריה:סרטי 2018
קטגוריה:סרטים ברוסית
קטגוריה:סרטי מדע בדיוני רוסיים
קטגוריה:סרטי הרפתקאות בחלל
קטגוריה:מאדים בסרטים
קטגוריה:אדם בחלל: בקולנוע